Met hierdie boek oor die Kaapse onderwêreld het CARYN DOLLEY gesorg dat haar naam in dieselfde asem genoem word as swaargewig-misdaadskrywers soos Mandy Wiener. Dolley krap die Kaapse misdaadweb oop en skryf oor bendebase, korrupte polisiemanne en skatryk skelms – die karakters wat die ‘beskermingsbedryf’ beheer: die bouncers en sekuriteit by nagklubs en ontkleeklubs. In die middel van hierdie oorlog is Nafiz Modack.